laion/Wikipedia-Exotic huggingface dataset:
Joseph Erlanger

Joseph Erlanger (5. jaanuar 1874 – 5. detsember 1965) oli Ameerika Ühendriikide füsioloog. 1895. aastal sai Erlanger California Ülikoolist bakalaureusekraadi keemias ning lõpetas 1899. aastal Johns Hopkinsi Ülikooli meditsiini erialal. Pärast lõpetamist jäi ta Johns Hopkinsi ülikooli tööle, kus tegi füsioloogialaboris teadust ning pidas metabolismi- ja seedimisloenguid. Erlanger leiutas ja patentis uut tüüpi vererõhuaparaadi. 1906. aastal sai ta Wisconsini Ülikooli füsioloogia õppetooli juhatajaks. 1910. aastal sai ta Washingtoni Ülikooli füsioloogia professoriks. 1944. aastal pälvis Erlanger koos oma õpilase Herbert Spencer Gasseriga Nobeli meditsiiniauhinna aksoni uurimise eest. "Erlanger, Joseph". Encyclopedia.com. Vaadatud 31. detsember 2020. "Joseph Erlanger Facts". The Nobel Prize. Vaadatud 31. detsember 2020.
Puu vanus

Puu vanus defineeritakse kui aeg, mis on möödunud seemne idanemisest, võrse või pistoksa kasvamahakkamisest. Puu vanus on määratav järgmiselt: aastarõngaste loendamisega juurekaelalt või kännult; kasvavatel puudel juurdekasvupuuri abil; noortel okaspuudel (mänd, kuusk) männaste järgi; dokumentide põhjal. Vanadel langetatud puudel loetakse tehnilistel põhjustel aastarõngad tavaliselt kännult, sest juurekaelalt on suurt puud keeruline langetada. Normaalse kännukõrguse (üks kolmandik rinnasdiameetrist) lisatakse saadud vanusele juurde okaspuude puhul 3–5 aastat, seemnetekkelistel lehtpuudel 1–2 aastat. Vegetatiivselt uuenenud puule kännu kõrguse arvel aastaid juurde ei lisata. Varem on puude (suhtelist) vanust hinnatud ka puutüve jämeduse järgi.. Puu mõõtmetele tugineb ka majanduslik vanus, kui puu kasvamine oli pikema aja vältel pidurdunud (näiteks eeluuendus, kuivendatud sool kasvavad puistud). Majandusliku vanuse all mõistetakse seega puu vanust, mis pidurdunud kasvuga puul oleks kulunud samade dimensioonide saavutamiseks normaalsetes tingimustes kasvades. Harilik kuusk võib soodsates tingimustes saada kuni 250 (maksimaalselt 400–500) aastat vanaks.. Harilik mänd võib saada 300–400 (600) aastat vanaks, kuid juba 70–80-aastaselt kõrguskasv langeb tunduvalt ja hakkab jääma kuusele alla. Arukaskede vanus võib küündida 150 (200) aastani. puistu vanus küpsusvanus Vaus, M. 2005. Metsatakseerimine. Tartu, OÜ Halo Kirjastus. 78-83. Krigul, T. 1972. Metsatakseerimine. Tallinn, Valgus. 230-231. Schabak, E. 2010.Taksaatori märkmed. [90 aastat rahvusliku metsakorralduse sünnist (1919-2009)]. 160 lk. Tallinn, Bookmill. Laas, E. 1987. Dendroloogia. Tallinn, Valgus. 824 lk.
Niedzica

Niedzica (slovaki keeles Nedeca, ungari keeles Nedec, saksa keeles Netzdorf) on küla Poolas Väike-Poola vojevoodkonnas Nowy Targi maakonnas Łapsze Niżne vallas. Niedzica asub Slovakkia piirist vähem kui 2 km kaugusel, Nowy Targist umbes 21 km idakagus. Niedzica loss ehitati aastatel 1320–1326. Niedzica on suvituskoht, puhkekeskus ja turismisihtpunkt. Czorsztyni järve ääres on jahisadam. Wieś Niedzica w liczbach Polska w liczbach Niedzica Castle SpottingHistory.com. Vaadatud 8. juulil 2023 Niedzica Encyklopedia PWN. Vaadatud 29. detsembril 2023
Herbert Spencer Gasser

Herbert Spencer Gasser (5. juuli 1888 – 11. mai 1963) oli Ameerika Ühendriikide füsioloog. 1907. aastast õppis ta Wisconsini Ülikoolis zooloogiat (lõpetas) ja 1909. aastast füsioloogiat. 1913. aastal jätkas õpinguid Johns Hopkinsi Ülikoolis, mille lõpetas 1915. aastal. 1916. aastal asus ta tööle Washingtoni Ülikooli. I maailmasõja ajal teenis ta relvajõududes ning naasis pärast sõja lõppu Washingtoni Ülikooli, kus sai 1921. aastal farmakoloogia professoriks. 1931. aastal kolis ta New Yorki, kus sai Cornelli Ülikooli professoriks ja oli aastatel 1935–1953 Rockefelleri Ülikooli direktor. 1944. aastal sai Gasser koos Joseph Erlangeriga Nobeli meditsiiniauhinna aksoni uurimise eest. "1944 Nobel Prize in Physiology or Medicine". The Rockefeller University. Vaadatud 31. detsember 2020. "Herbert S. Gasser Facts". The Nobel Prize. Vaadatud 31. detsember 2020.
Raiering

Raiering või raidering (rotation period) on aeg, mille kestel metsaosad (puistud, metsaeraldised) uuendatakse. Kui võtta 100 hektarit metsamaad ja iga-aastase ühtlase kasutuse arvestuslangi suurus on 2 hektarit, siis on raieringi pikkus 50 aastat. Raieringi järgi metsakasutuse kavandamine sobib ühtlase vanuselise jaotusega metsade valimi jaoks. Eesti metsade vanuseline jaotus ei ole ühtlane, kuna peale teist maailmasõda on toimunud põllumajandusmaade, looduslike rohumaade ja soode metsastumine ja metsastamine. Seega tuleb lähtuda raiemahtude kavandamisel puistute küpsusvanusest eesmärgiga saavutada tulevikus majandusmetsade ühtlane vanuseline jaotus. küpsusvanus Schaback, E. 1931. Talumetsade korraldamisest: Metsa peakasutusviisid. Eesti Mets XI (7), 199–201. Raudsaar, M., Sims, A., Timmusk, T., Pärt, E., Nikopensius, M., Matson, T. 2020. Metsavarud – Puistute jagunemine vanuseklassidesse enamuspuuliigi järgi (10 a vanuseklassid). Aastaraamat Mets 2018. Keskkonnaagentuur. ISSN (e-väljaanne): 2382–7068. lk 7–75.
Koroonapandeemia Hollandis

Koroonapandeemia Hollandis on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud kiiresti leviva SARS-CoV-2 koroonaviiruse põhjustatud ülemaailmsest koroonapandeemiast. Esimesed haigestunud tuvastati Tilburgis 27. veebruaril 2020. </onlyinclude> "CBS Statline". opendata.cbs.nl. "Coronavirus (COVID-19) Vaccinations" (inglise). Cumulative COVID-19 vaccination doses administered per 100 people. Vaadatud 16.01.2021. RIVM Andmed ja kaardid: "Coronavirus Netherlands updates and news" [Viimased uudised ja statistika koroonaviiruse kohta Madalmaades] (inglise, prantsuse, hispaania, portugali, saksa, itaalia, rootsi, norra, soome ja eesti ja vene keeles). Vaadatud 30.12.2020.{{cite web}}: CS1 hooldus: tundmatu keel (link) "Hollandi politsei avas koroonaprotestijate pihta tule" ERR, 20. november 2021
Star Wars Jedi: Fallen Order

"Star Wars Jedi Fallen Order" on videomäng, mis on loodud George Lucase "Star Warsi" ulmemaailma põhjal. https://www.ea.com/games/starwars/jedi-fallen-order
Viaal

Viaal on väike, enamasti silindrikujuline ja korgiga suletav klaasist või PET-plastist anum, mida kasutatakse meditsiinis, farmaatsias, analüütilises keemias ja muudes valdkondades. Viaale kasutatakse sageli vedeliku kujul ravimite ja vaktsiinide säilitamiseks, vere või muu bioloogilise materjali hoidmiseks või rakkude kasvatamiseks. Veenisisese (parenteraalse) manustamisega ravimite ja vaktsiinide hoidmiseks kasutatavate viaalide sisu tõmmatakse meditsiinilisse süstlasse torgates läbi viaali korgi. Viaal võib sisaldada ravimi või vaktsiini ühte või ka mitut annust. Viaalide maht on enamasti 1–250 milliliitrit. Neli viaali liikvoriga Külmutatud ensüümid viaalides Vereproovid viaalides Eesti Keele Instituudi mitmekeelne terminibaas Esterm[alaline kõdulink]
Keurboomstrand

Keurboomstrand on asula Lõuna-Aafrika Vabariigis Lääne-Kapimaa provintsis Garden Route'i ringkonnas Bitou vallas. Keurboomstrand asub India ookeani rannikul Keurboomsi jõe suudmes. Lõuna-Aafrika Vabariigi 2011. aasta rahvaloenduse andmetel oli Keurboomstrandi elanikest valgeid 82,91%, värvilisi 13,50%, mustanahalisi aafriklasi 2,32% ja teisi 1,27%. Afrikaani keelt pidas emakeeleks 49,89% inimesi ja inglise keelt 48,63%. https://census2011.adrianfrith.com/place/179004
Boggomsbaai

Boggomsbaai on asula Lõuna-Aafrika Vabariigis Lääne-Kapimaa provintsis Garden Route'i ringkonnas Mossel Bay vallas. Boggomsbaai asub India ookeani rannikul. Lõuna-Aafrika Vabariigi 2011. aasta rahvaloenduse andmetel oli Boggomsbaai elanikest valgeid 97,10% ja mustanahalisi aafriklasi 2,90%. Afrikaani keelt pidas emakeeleks 97,10%, inglise keelt 1,45% ja viipekeelt 1,45%. https://census2011.adrianfrith.com/place/176022
Mari Kilu

Mari Kilu (Seljandiku Mari, Kilu-Mari; 1851–1947) oli eesti rahvalaulik. Mari elas Randvere külas Jõelähtme kihelkonnas. Elatist teenis Mari Kilu peamiselt kaluritööga. Mari hakanud laulma kohe, kui jaksas külakiigele ronida. Neiuna olnud ta nii laulmisel kui ka mängimisel ümbruskonna noorte eestvedaja. Marilt salvestati 1936. a. Riigi Ringhäälingus 5 regivärsilist laulu. 1920.–1930. aastatel esines Mari koos Liisu Tambiga August Pulsti poolt korraldatud rahvamuusikat tutvustavatel ringreisidel. "Mari Kilu". Eesti rahvamuusika antoloogia. Vaadatud 31.12.2020. Kiik tahab kindaid (Mari Kilu ja Liisu Tamp; Jõelähtme 1936) Eesti rahvamuusika antoloogias Laevamäng (Mari Kilu; Jõelähtme 1936) Eesti rahvamuusika antoloogias Hanemäng (Mari Kilu; Jõelähtme 1936) Eesti rahvamuusika antoloogias Pulst, August. "Kilu-Mari ja teised". Kultuur ja Elu nr 10/1973 lk 33–36; nr 11/1973, lk 29–33.
Kröndlhorn

Kröndlhorn on mägi, mis asub 2444 m kõrgusel merepinnast Kitzbüheli Alpides Austrias. See on üks kõrgeimaid mägesid Kitzbüheli Alpide peaharjal. Tirooli ja Salzburgi liidumaade vaheline piir kulgeb üle selle tipu. Kröndlhorn kerkib Salzachi orust põhjas, Kelchsau orust kagus ja Windautalist edelas. Kitzbüheli Alpide peaharja kõrvalhari kulgeb kõveriti Kröndelhorni tipust põhja suunas. See hari ümbritseb tsirkusorgu, kuhu on tekkinud mägijärv Reinkarsee, kõrgusel 2134 m. See tsirkusorg on Windauer Ache oja peamine lähtepiirkond. Kröndlhorni tipu ees põhja pool on teine tipp, Kröndlberg, vaid 4 m madalam, mis näib tegeliku tipuna, kui läheneda põhjast. Kröndlhorni tipus on väike kabel, mis mahutab vaid kaks inimest. Seal on tempel ja tipuregister. Kabeli siseseintele on juba mitu aastat üles riputatud teateid. Ilusa ilmaga pakub tipp vaadet lõunasse Pinzgau piirkonnale ja Reichenspitzi rühmale ja Kõrg-Tauernile ning Krimmli joale. Kabel tipus Kröndlhorn sügisel Windautali tõusult Metsapiirist kõrgemal kasutatakse avatud nõlvasid lammaste, kitsede, veiste ja hobuste karjamaadena. Eriti lambakarju võib suviti ümber Reinkarsee näha. Köistee konveier kulgeb Holzlagerplatzilt Rotwand Grundalmini. Kõik rajad on tähistatud puu- ja maamärkidega. Maaliline Kröndlhorni tõusu kõrgpunkt on Reinkarsee, mis asub 2194 m kõrgusel. Järve ümbritsev ala on hea koht päikesetõusude jälgimiseks. Päikesetõus Sügisel Vaade Kröndlhorni suunas Vaade Kröndlhorni tipu piirkonnast põhja Kõige sagedamini kasutatakse tõusuteed Windautalist, kuhu pääseb Hopfgarten im Brixentali ja Westendorfi kaudu põhjas. Autod pääsevad mäe jalamile osaliselt rautamata tasulist teed pidi. Parkimiskohad on Gamskogeli hüti juures, veidi oru kohal, ja Holzlagerplatzil (1297 m) orus Rotwand Grundalmi all. Tõusuks võib valida kaks peamist marsruuti. Tehniliselt kergem, kuid pikem tee kulgeb Baumgartenalmist läbi Oberkaralmi piki Schneegrubenspitze (2237 m) kagukülge Reinkarseeni (2134 m). Lühem tee läheb Holzlagerplatzi parklast ja kulgeb järsult läbi lühikese puudesalu Rotwand Grundalmile (1588 m). Siit jätkab see Rotwand Hinttalalmile (1830 m). Järgmiseks ületab tee nõlva 200-400 m harjast põhjas, et jõuda Reinkarseeni. Siin saavad kaks marsruuti kokku ja kulgevad edelasse kuni Kröndlbergini (2440 m). Siit on marsruut kohati järsk ja nõuab kindlajalgsust et jõuda tippu u. 300 m lõuna pool. Veel üks tõus läheneb idast läbi Trattenbachalmi, kulgedes Trattenbachi oja kõrvalt tippu. Tippu võib ronida ka lõunast (Pinzgau) ja läänest (Kelchsau). Näiteks Uus Bambergi hütist Kelchsau orust, kust teised rajad kulgevad Salzachgeieri või Schafsiedeli mägedele.
Pape

Pape (ka Papesciems või Papes ciems) on küla (mazciems) Lätis Lõuna-Kuramaa piirkonnas Rucava vallas. Küla asub valla idaosas Läänemere ja Pape järve vahel Pape kanali kaldal. Pape jääb valla ning piirkonna keskusest Rucavast 9, Riiašt aga 270 kilomeetri kaugusele. Pape jääb Pape maastikukaitsealale. Külas kasvavad männid ümbermõõtudega 2,51 meetrit ja 2,86 meetrit ning sanglepp ümbermõõduga 3,25 ja kõrgusega 16 meetrit on looduskaitse all. Pape kohta on esimesed teated aastast 1253 (saksa Papissen, ladina Popissen). Küla kuulus varem Pape mõisale. Esimese maailmasõja eel oli see üks suuremaid kuramaa kalurikülasid, kus elas üle saja pere. Nõukogude perioodil asus küla juures Punaarmee polügoon, seal asus ka väike raketibaas. Aastal 1966 avati külas Läti Ülikooli bioloogiainstituudi ornitoloogiabaas, vaatlemaks lindude rännet. Aastani 2021 kuulus küla Rucava piirkonda. Kultuurimälestistest on riikliku kaitse all Pape majaka torn ja Pape Ķoņu ciemsi kaluriküla. Seal asub Läti Vabaõhumuuseumi filiaal. Kohaliku kaitse all on Agatnieki talu, Boži talu, Jūrkalni talu, Ezermaļi talu elumajaja ja Pape kalatööstuse kalatöötlemistsehh. 2016. aastal elas külas 34 inimest. Aastal 2020 oli seal 29 elanikku. Pape kanal Agatnieki talu Ornitoloogiabaas Jūrkalni talu Pape rand Pape tuletorn Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS "Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts". Originaali arhiivikoopia seisuga 27. mai 2022. Vaadatud 31. detsembril 2020. "Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts". Originaali arhiivikoopia seisuga 26. jaanuar 2022. Vaadatud 31. detsembril 2020.
Brechhorn

Brechhorn on kõrgusega 2032 m merepinnast mägi Kitzbüheli Alpides Austrias. See asub Aschauer Ache ja Windautali orgude vahel. Mäe ülemisi nõlvu kasutatakse mingil määral lammaste, kitsede, veiste ja hobuste karjatamiseks. Brechhornhausist (1660 m) kaugemale ei sõida ühtegi suusatõstukit, köisteekonveierit ega mootorsõidukirada, mis tähendab, et maastik on mäkketõusul suures osas rikkumata. Brechhornile tõusmiseks on kõige tavalisemad baasid Aschau ja Westendorf. Kõik rajad on tähistatud ja kohati hästi tähistatud. Westendorfist jõuavad matkajad Alpenrosenbahni trossteed pidi Nachtsöllbergilt 1760 m kõrge Talkaserini ja saavad siis jõuda Brechhornhausini kiiresti üle kahe tee (Fleidingi tipust ida ja lääne poole). Maja asub Kreuzjochil Gampenkogeli ja Brechhorni vahel ning on hea baas järgnevaks ronimiseks. Talviti on mägi eriti populaarne suusaturistide ja räätsadega jalutajate hulgas, kes asuvad tavaliselt teele Kirchbergist ja Aschaust. Tee puhastatakse tavapärastes talvistes oludes kuni tasulise tee alguses oleva parklani. See rada kulgeb piki mäe idakülge läbi Ebenau Almi, Durach Almi ja Breitlab Almi alpikarjamaade, ületades oma teel Duracher Kogeli tipu (1773 m). Tippu jõudmine võtab aega u. 2 tundi 50 minutit. Flochi tippu (2057 m) võib jõuda Brechhorni tipust lühikest, tähistamata lõunapoolset rada pidi, mis laskub ja ronib siis uuesti. See marsruut võimaldab laskuda ka Windautali orgu, rada kulgeb üle mäe läänepoolse külje ning läbi Brechhorni ja Flochi vahelise tsirkusoru. Brandeggalmilt kulgeb rada Fleidingi harjateele. Laskumine Brechhornilt lõunasuunas on siiski soovitatav ainult kindla jalaga matkajatele. Tipus on puidust ja terasest tipurist, seal on tempel ja tipuregister. Põhjas moodustavad Hohe Salve, Nachtsöllbergi, Fleidingi ja Gampenkogeli tipud muljetavaldava rea kõrgeid mägesid. Lõunas ulatub vaade üle Windautali oru ja Kitzbüheli Alpide peaharja, sealhulgas Kröndlhorn (2444 m) ja Salzachgeier (2466 m). Kagus asub Großer Rettensteini (2366 m) imposantne ja vastupidav külg.
Sõjateenete Rist (Baieri)

Sõjateenete Rist (Militär-Verdienstkreuz) on endine Baieri kuningriigi sõjaline autasu alamväelastele. Teeneterist asutati 19. juulil 1866 ja seda anti välja kuni kolmes klassis, millele võidi lisada mõõgad ja kroon. Kokku anti kuni 1920. aastani umbes 380 000 teeneteristi. Tuntumate teeneteristi kavaleride hulgas olid näiteks Sepp Dietrich (3. klassi rist mõõkadega), Adolf Hitler (3. klassi rist mõõkadega), Heinrich Müller (1. klassi rist mõõkadega).
Poliova Lõssijivka

Poliova Lõssijivka (ukraina keeles Польова Лисіївка) on küla Ukrainas Vinnõtsja oblastis Kalõnivka rajoonis. Elanike arv on 453. .
Ave Mattheus

Ave Mattheus (sünninimi Tarrend; sündinud 1. oktoobril 1971 Võrus) on eesti kirjandusteadlane, germanist, tõlkija ja õppejõud. Ta on lõpetanud 1998. aastal Ludwig-Maximiliani nimelise Müncheni ülikooli ja õppinud seal ka doktoriõppes. 2013. aastal on ta kaitsnud doktoriväitekirja Tallinna Ülikoolis, kus töötab aastast 2014 eesti kirjanduse dotsendina. Ta on olnud külalisõppejõud Müncheni ja Göttingeni ülikoolis Saksamaal. Kuulub korporatsiooni Filiae Patriae. Teinud kaastööd raadiojaamale Vaba Euroopa[viide?]. Ave Mattheuse abikaasa on eesti kirjanik ja publitsist Ülo Mattheus. Mattheus, A. Väikesed inimesed mõistsid Ernst Ennot paremini kui suured. Õpetajate Leht, 04.05.2018. Mattheus, A. Noortekirjandus tuli, nägi ja võitis. Õpetajate Leht, 15.04.2016. Mattheus, A. Massidele tundmatu, asjatundjatele suur kirjandus. Sirp, 30.10.2009. Mattheus, A. Õelust trotsides, vendlust otsides. Postimees, 12.04.2008. Tarrend, A. 10 käsku XXI sajandi inimesele. Delfi, 19.04.2001. https://www.etis.ee/CV/Ave_Mattheus/est https://www.tlu.ee/inimesed/ave-mattheus
Sochocin

Sochocin on linn Poolas Masoovia vojevoodkonnas Płoński maakonnas, Sochocini valla halduskeskus. Sochocin asub Płońskist umbes 10 km kirdes ja Varssavi kesklinnast ligikaudu 64 km põhjakirdes. Sochocin sai linnaõigused 1385. aastal, kuid kaotas need 1869. aastal. 1. jaanuaril 2021 sai Sochocin linnaõigused tagasi. https://bdl.stat.gov.pl/api/v1/data/localities/by-unit/071422520114-0125954?var-id=1639616&format=jsonapi, vaadatud 7.10.2022. Wraz z Nowym Rokiem Sochocin odzyskuje prawa miejskie. Akt nadania statusu miasta oficjalnie wręczony Urząd Gminy w Sochocinie, 29. detsember 2020
Solec nad Wisłą

Solec nad Wisłą (kuni 1969. aastani Solec) on linn Poolas Masoovia vojevoodkonnas Lipsko maakonnas, Solec nad Wisłą valla halduskeskus. Solec nad Wisłą asub Lipskost umbes 8,5 km idas ja Varssavist ligikaudu 132 km lõunakagus. Küla on esmamainitud 1136. aastal. Solec nad Wisłą sai linnaõigused 1370. aasta paiku, kuid kaotas need 1870. aastal. Teist korda sai Solec nad Wisłą linnaõigused 1916. aastal, kaotas aga need 1919. aastal. 1. jaanuaril 2021 sai Solec nad Wisłą linnaõigused tagasi. Solec nad Wisłą Encyklopedia PWN Pod Warszawą powstanie nowe miasto. Decyzja zapadła, wszystko wydarzy się już za chwilę Super Express, 29. detsember 2020 Katarzyna Ludwińska:Solec nad Wisłą znów będzie miastem Wyborcza, 31. detsember 2020
Budzyń

Budzyń (saksa keeles Budsin) on linn Poolas Suur-Poola vojevoodkonnas Chodzieżi maakonnas, Budzyńi valla halduskeskus. Budzyń asub Chodzieżist umbes 13 km lõunakagus ja Poznańist ligikaudu 54 km põhjas. Budzyń sai linnaõigused enne 1458. aastat, kuid kaotas need 1934. aastal. 1. jaanuaril 2021 sai Budzyń linnaõigused tagasi. Budzyń Wielkopolska Odnowa Wsi 10 nowych miast na mapie Polski. Premier M. Morawiecki: "to akt sprawiedliwości dziejowej" Kancelaria Prezesa Rady Ministrów, 29. detsember 2020
Koźminek

Koźminek on linn Poolas Suur-Poola vojevoodkonnas Kaliszi maakonnas, Koźmineki valla halduskeskus. Koźminek asub Kaliszist umbes 18 km idakirdes. Koźminek sai linnaõigused 1369. aastal, kuid kaotas need 1870. aastal. 1. jaanuaril 2021 sai Koźminek linnaõigused tagasi. Wójt Gminy Koźminek odebrała z rąk premiera akt nadania praw miejskich Calisia, 29. detsember 2020 Od 1 stycznia 2021 roku Koźminek odzyskuje prawa miejskie Życie Kalisza, 26. detsember 2020
Jaanuar 2021

Jaanuar 2021, kroonika. 2021. aasta jaanuar algas reedel ja lõppes 31 ööpäeva hiljem pühapäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Euroopa Liidu eesistujariigiks sai Portugal. Moldova peaministri kohusetäitjaks sai parteilise kuuluvuseta välisminister Aureliu Ciocoi. Šveitsi liidupresidendina astus ametisse Šveitsi Rahvapartei liige Guy Parmelin. Jüri Ratas teatas, et astub ametist tagasi ja esitas presidendile tagasiastumisavalduse. Selle põhjuseks on Porto Franco kriminaalasjas esitatud kahtlustus. Joe Biden inaugureeriti 46. Ameerika Ühendriikide presidendiks. Ametisse astus Kaja Kallase esimene valitsus. Portugalist sai Euroopa Liidu eesistuja ERR Uudised, 1.01.2021 (vaadatud 1.01.2021). Jüri Ratas astub peaministri ametist tagasi ERR, 13.01.2021
Istra küngastiku looduspark

Istra küngastiku looduspark on kaitseala Lätis Latgales Ludza piirkonna Istra vallas. Looduspark (läti keeles Istras pauguraine) asub Latgale kõrgustiku Rāznava küngastikul. Kaitseala loodi 1977. aastal hoiualana, mille pindala oli 340 ha. See loodi, kaitsmaks sealse liigendatud reljeefiga maastiku metsasemat osa, männikuid, kuusikuid ja laialehelisi metsasid, millest olulise osa moodustavad liigniisked sanglepametsad. Kaitseala ulatub idas Škaune järve kallastele. loodusparki jäävad kohaliku kaitse all olevad Pavlova muinaskalmed. Kaitseala pindala on tänapäeval 866 ha, see on ühtlasi ka Natura 2000 ala. https://www.daba.gov.lv/public/lat/iadt/dabas_parki/istras_pauguraine/ Dabas aizsardzības pārvalde] Valsts kultūras pieminekļu aizsardzības inspekcija[alaline kõdulink], vaadatud 1.1 2021 Latvian Natura 2000 – List of Protected Nature Territories of European Significance  Istra küngastiku looduspark – pildid, videod ja helifailid Wikimedia Commonsis Kaitsealast Läti looduskaitseameti kodulehel
Gratlspitz

Gratlspitze või Gratlspitz on mägi Austrias Tirooli liidumaal Kitzbüheli Alpides. See on põhjas ühendatud Schatzbergiga. Lisaks mäe peatipule on veel kaks kõrvaltippu, mis annavad sellele silmatorkava ilme. Mägi asub Wildschönau ja Alpbachi orgude vahel. Tipust on pikad vaated selle avatud oleku tõttu suhteliselt eraldiseisva mäena. Mäel tehti aastaid hõbedakaevandamist. Mitmed käigu sissepääsud ja hunnik jäätmekivi on tänapäevalgi väga nähtavad.
Kamieniec Ząbkowicki

Kamieniec Ząbkowicki (saksa keeles Kamenz, ka Camenz) on linn Poolas Alam-Sileesia vojevoodkonnas Ząbkowice Śląskie maakonnas, Kamieniec Ząbkowicki valla halduskeskus. Kamieniec Ząbkowicki asub Tšehhi piirist ligi 9 km kaugusel, Ząbkowice Śląskiest umbes 9 km lõunakagus. Asulat on esmamainitud 1096. aastal. Poola koosseisu läks asula 1945. aastal. Kamieniec Ząbkowicki sai linnaõigused 1945. aastal, kuid kaotas need 1946. aastal. 1. jaanuaril 2021 sai Kamieniec Ząbkowicki linnaõigused tagasi. Kamieniec Ząbkowicki Encyklopedia PWN Początki polskiej administracji w powiecie ząbkowickim Express Miejski, 27. mai 2015 10 nowych miast na mapie Polski. Premier M. Morawiecki: "to akt sprawiedliwości dziejowej" Kancelaria Prezesa Rady Ministrów, 29. detsember 2020
Schatzberg

Schatzberg on mägi Kitzbüheli Alpides Austria Tirooli liidumaal. See on ka talispordipaik. Schatzberg on osa mäeahelikust, mis eraldab Alpbachtali orgu läänes Wildschönaust idas. Selle naabertipud on 1964 m kõrgune Joelspitze lõunas ja 1899 m kõrgune Gratlspitze loodes. Schatzbergi läänekülg on metsane peaaegu tipuni, idaküljel on metsapiir u. 200-300 m madalamal. Schatzbergil on palju alpikarjamaid ehk alme. Naaberasulad on Alpbach loodes, Inneralpbach edelas ja Auffach kirdes. Schatzberg on ligipääsetav kõigilt külgedelt tähistatud matkaradu pidi. Võimalikud alguspunktid on Alpbach, Inneralpbach, Auffach, Thierbach või Hösljoch (1390 m). Üks mäkketõusu baas on mägivõõrastemaja Berggasthof Schatzbergalm, mis asub tipust kirdes kõrgusel 1776 m. Sinna pääseb Auffachist Schatzbergi trossteed pidi (Schatzbergbahn). Talviti kasutatakse Schatzbergi idakülge suusapiirkonnana, seal on mitu tooltõstukit. Tee Inneralpbachist on populaarne ja suhteliselt laviiniohutu suusamatk.
Pikaristi

Pikaristi on küla Lääne-Viru maakonnas Viru-Nigula vallas. Seal asub klassitsistlikus stiilis Pikaristi postijaam. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.